CELEX: 62009CN0261
Language: fi
Date: 2009-07-14 00:00:00
Title: Asia C-261/09: Ennakkoratkaisupyyntö, jonka Oberlandesgericht Stuttgart (Saksa) on esittänyt 14.7.2009 — Gaetano Mantelloa koskeva luovuttamismenettely

12.9.2009   
            
            
               FI
            
            
               Euroopan unionin virallinen lehti
            
            
               C 220/25
            
         Ennakkoratkaisupyyntö, jonka Oberlandesgericht Stuttgart (Saksa) on esittänyt 14.7.2009 — Gaetano Mantelloa koskeva luovuttamismenettely
   (Asia C-261/09)
   2009/C 220/50
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Stuttgart
   
      Pääasian asianosaiset
   
   Gaetano Mantello
   
      Ennakkoratkaisukysymykset
   
   
               1)
            
            
               Arvioidaanko sitä, onko kyseessä eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn neuvoston puitepäätöksen 2002/584/YOS (1) 3 artiklan 2 alakohdassa tarkoitettu sama teko,
               
                           a)
                        
                        
                           pidätysmääräyksen antaneen jäsenvaltion lainsäädännön perusteella,
                        
                     
                           b)
                        
                        
                           täytäntöönpanosta vastaavan jäsenvaltion lainsäädännön perusteella vai
                        
                     
                           c)
                        
                        
                           tulkitsemalla saman teon käsitettä itsenäisesti yhteisön oikeuden perusteella?
                        
                     
         
               2)
            
            
               Onko huumausaineiden laiton maahantuonti edellä mainitun puitepäätöksen 3 artiklan 2 alakohdassa tarkoitettu sama teko kuin jäsenyys järjestössä, jonka tavoitteena on huumausaineiden laiton kauppa, jos tutkintaviranomaisilla oli maahantuonnista annetun tuomion antamishetkellä käytettävissään tietoja ja todisteita, joiden perusteella oli vahvoja syitä epäillä jäsenyyttä, mutta tutkintaviranomaiset eivät tutkinnan tehokkuuteen liittyvistä syistä esittäneet asiaa koskevia tietoja ja todisteita tuomioistuimelle ja nostaneet niiden perusteella syytettä?
            
         
      (1)  EYVL L 190, s. 1.